แปลกแต่จริง! 10 คู่สัตว์ที่เห็นหน้าไม่ได้ ต้องปะทะกันทุกที

ใครว่ามีแค่คนเราเท่านั้นที่เจอหน้ากันแล้วไม่ถูกชะตา? บอกเลยว่าในโลกของสัตว์เองก็ไม่ต่างกัน เพราะมีอยู่หลายชนิดที่พอเจอหน้ากันทีไร เป็นต้องเปิดศึก ปะทะกันแบบไม่มีใครยอมใคร เหมือนโกรธกันมาตั้งแต่ชาติปางก่อน คลิปไวรัลล่าสุดในยูทูบเผย 10 คู่สัตว์สุดโหด ที่เมื่อมองตาก็รู้ใจ ร่างกายต้องชนกันทันที บอกเลยว่าลุ้นกันจนเหงื่อตก ว่าใครจะเป็นฝ่ายอยู่รอด

เริ่มกันที่ลำดับที่ 10 กับการปะทะของ “ฮิปโปกับจระเข้”

สัตว์สองชนิดที่ต่างก็ครองแม่น้ำเป็นถิ่นของตนเอง แต่เมื่อมาเจอกัน ฮิปโปจอมพลังกลับสามารถไล่ต้อนจระเข้ได้อย่างน่าทึ่ง เพราะความใหญ่และเขี้ยวเล็บที่พร้อมสู้สุดใจ

ลำดับ 9 “เสือชีตาห์กับลิงบาบูน”

คู่ตรงข้ามที่เรียกได้ว่าเป็นการเจอกันของความไวกับความแสบ บาบูนเป็นสัตว์ที่มีนิสัยดุและปกป้องฝูงอย่างบ้าคลั่ง เวลาถูกชีตาห์ไล่ล่าจึงไม่ยอมถอยง่าย ๆ บางครั้งกลับตลบหลังไล่ผู้ล่าเสียเอง

ลำดับ 8 ต้องยกให้ “พังพอนกับงูเห่า”

คู่ศัตรูตลอดกาลที่เป็นตำนานไปแล้ว ใคร ๆ ก็รู้ว่าพังพอนคือเจ้าล่าอสรพิษที่แท้จริง ความไวและความดุของมันทำให้งูเห่าที่น่าเกรงขามยังต้องหนีหางจุกตูด

ลำดับ 7 “หมึกยักษ์กับฉลาม”

การดวลกันใต้ท้องทะเลที่บอกเลยว่าไม่ธรรมดา หมึกยักษ์ใช้หนวดมหึมารัดฉลามจนดิ้นไม่หลุด เป็นฉากที่ทั้งน่ากลัวและน่าตื่นตะลึงในเวลาเดียวกัน